Είναι σαν ήρωας από ταινία του Κιούμπρικ. Ένας πολύ συγκεκριμένος χαρακτηράς, ο Dr. Strangelove. Αυτός ο τρελός πυρηνικός επιστήμονας από το «SOS Πεντάγωνο καλεί Μόσχα» που δεν μπορεί να μαζέψει με τίποτα το ναζιστικό του χεράκι από τον ανάλογο χαιρετισμό.

Μόνο που αυτός ζει 50-60 χρόνια μετά, δεν ξέρει τι σημαίνει κατοχή (μπορεί κάτι να έχει ακούσει από την γιαγιά και τον παππού), αγνοεί παντελώς τι είναι ο ναζισμός και τι έχει κάνει στην χώρα του και σε άλλες χώρες, όπως π.χ. η Λευκορωσία.

Όχι, αυτός ο «Έλληνας» που φαίνεται σε video του Associated Press να χαιρετάει ναζιστικά ενώ τραγουδά τον εθνικό μας ύμνο, σε διαμαρτυρία για τη Μακεδονία, δεν καταλαβαίνει από αυτά.

Σχετικα ΕΟΠΥΥ: Μέτρα για τη διευκόλυνση των πληγέντων από την κακοκαιρία ΕΟΠΥΥ: Μέτρα για τη διευκόλυνση των πληγέντων από την κακοκαιρία

Καταλαβαίνει ο (μάλλον) καθοδηγητής του, ο οποίος του κατεβάζει το χέρι και η κίνηση του σώματός του είναι ξεκάθαρα «Μη ρε, μας βλέπουνε». Γιατί η υπόθεση είναι όταν τους βλέπουμε να είναι μόνο Έλληνες εθνικιστές. Όταν δεν τους βλέπουμε, το χεράκι τους παθαίνει αγκύλωση και πετάγεται απότομα όπως του Dr. Strangelove. Όχι, δεν χαιρετάνε ναζιστικά, τσεκάρουν αν κάνει δουλειά το νέο αποσμητικό.